  Анжелика Тихонова корреспондент Ижкарысь Арт-резиденциын (Карл Маркс нимо урам, 258) удмурт кылын «Эшъёс» вакчи фильмен тодматозы. Со сярысь ивортодэтъя «Удмуртия» агентстволэн корреспондентэзлы фильмез кылдытӥсь Дарали Лели вераз. Та фильмез снимать карим Ижын 13-тӥ пӧсьтолэзе одӥг уй куспын. Кык эшъёс Ижкартӥ поръяло... Эшъёс ик меда? Дарали Лели, «Эшъёс» фильмлэн авторезФильмлы сценарий ачиз Дарали Лели гожтӥз, ачиз ик режиссёрез но луиз. Нош камерае гожтыны Мария Галеева юрттӥз. Киноын шудо Санкт-Петербургын дышетскись удмурт егитъёс (мунё театрысь целевой программаен актёръёслы дышетско), соосты «Шундыкар» лагерьысен тодӥськом. Каникулъёсы бертӥзы, соку ик соглаш кариськизы Дарали Лели, «Эшъёс» фильмлэн авторезОзьы ик фильмез кылдытыны Арт-резиденциысь ӧнерчиос юрттӥзы, соос монтаж бордын ужазы. Та киноен вераме потэ: котькин кино лэсьтыны быгатэ. Удмурт кылын но - котькыӵе кылын. Со понна кулэ одӥг уй, камера но... эшъёс Дарали Лели, «Эшъёс» фильмлэн авторезФильмез учкон азьын ужрадэ люкаськемъёсты выль удмурт клипъёсын тодматозы. Собере «Эшъёс» фильмез кылдытон сярысь вераськозы но возьматозы. Озьы ик мылкыд карисьёс понна сценарий гожтонъя пичияк мастер-класс радъялозы. Учкисьёсты 21-тӥ тулыспалэ 17 час 30 минутэ Арт-резиденциын возьмало. Пырон дунзэ асьтэ мылкыдъя тырыны быгатӥськоды.  Тодэ вайытом, туэ 1-тӥ оштолэзе Ижкарысь Крезьгуръя элькун колледжын (Ломоносов нимо урам, 5б) «100 вопросов о Чайковском» книгаен тодматозы.  Тегъёс: Лулчеберет Ижкар егитъёс Удмуртия фильм удмуртъёс  